થોડી વાર વિચારીને એ મોટા ભાઈની નજીક આવ્યો. સાવ ધીમા અવાજે પૂરી ગંભીરતાથી એણે કહ્યું. ‘કાલે એ વાંદરી ફરીથી આવવાની છે. હોસ્પિટલનું મીટર ચડે છે ને બાપા રિબાય છે. કાલે એ આવે ને ભૂલેચૂકેય બાપા કંઈક બોલે એ અગાઉ ઈશ્વર એમને બોલાવી લે એ માટે પ્રાર્થના કર્યા સિવાય છૂટકો નથી..” એ બંનેની પાસે બેઠેલો વત્સલ સ્તબ્ધ બનીને સાંભળતો હતો. અચાનક એક અણધારી ઘટના બની. પાંસઠેક વર્ષનાં એક પ્રભાવશાળી બહેન દૂરથી વત્સલ સામે તાકી રહ્યાં હતાં, એ હિંમત કરીને નજીક આવ્યાં. સવારે પણ એ સન્નારી પોતાની સામે તાકી રહ્યાં હતાં એનો વત્સલને ખ્યાલ હતો.